
Előfordulhat, hogy az AI által létrehozott tartalom helytelen.]Hallgatói tájékoztató a szakdolgozat- leadásról 
2026/2027/1. félév



 Tájékoztató hallgatók számára a 2026/2027. tanév őszi félévi szakdolgozati határidőkről és feladatokról 

1. A tájékoztató célja, hogy a szakdolgozatra vonatkozó feladatokat és határidőket a 2026/2027. tanév időbeosztása és a vonatkozó szabályzatok alapján meghatározza.
2. A szakdolgozat vagy a diplomamunka (a továbbiakban együtt: szakdolgozat) írására, leadására vonatkozó – jelen tájékoztatóban nem szereplő további – szabályok a Tanulmányi és vizsgaszabályzat (a továbbiakban TVSZ) 74–83. §-ában, 3. mellékletében, valamint a vonatkozó ORH rendelkezésben találhatók.
3. A szakdolgozati téma kiválasztása és a szakdolgozat leadása minden hallgató számára a Neptun Egységes Tanulmányi Rendszeren (továbbiakban: Neptun) keresztül történik, a hallgató által.
4. Szakdolgozati témaválasztás: (TVSZ 75.§ (1)-(4))
A hallgatók a szakfelelős (azon szakokon, ahol specializáció van, a specializációfelelős) által megadott témák közül választhatnak. A témajavaslatokat a szakfelelős/specializációfelelős a Neptunban teszi közzé. A témaválasztást a szakfelelős/specializációfelelős hagyja jóvá.
5. Szakdolgozat készítés:
A hallgató a szakdolgozatát a szakfelelős által az Egyetem honlapján közzétett szakdolgozati útmutatóban foglaltak szerint készíti el.
6. Szakdolgozati téma/konzulens személyének módosítása:

A hallgató a TVSZ 78. § szerint kérheti a szakdolgozat témájának és/vagy a konzulens személyének módosítását (a díjköteles kérelemről az intézetvezetővel egyeztetve, a szakfelelős dönt, a beadástól számított 15 napon belül, a határozatban foglalt döntés ellen nincs helye jogorvoslatnak):
hallgatói jogviszony alatt a kérelmet a hallgató a Szakszeminárium 2. vagy azzal egyenértékű tantárgy felvételének félévében, a regisztrációs időszak utolsó munkanapján 12.00 óráig a Neptunban nyújthatja be, “F101-SZD Kérelem szakdolgozati téma/konzulens személyének megváltoztatása I.” kérvény leadásával.
hallgatói jogviszony megszűnését követő témaváltoztatás esetén a kérelmet a szakdolgozatleadás szerinti félév regisztrációs időszak utolsó munkanapján 12.00 óráig lehet a Neptunban benyújtani a „ F201-SZD Kérelem szakdolgozati téma/konzulens személyének megváltoztatása II.” kérvény leadásával.
az új téma (témaváltoztatás) engedélyezésével egyidejűleg a konzulens személyéről a szakfelelős dönt
7. Szakdolgozat véglegesítés és leadása (TVSZ 79. és 82. §):
7.1. A szakdolgozat végleges leadása előtt próbafeltöltésre a szövegegyezés vizsgálathoz a Moodle-ban van lehetőség. A próbafeltöltésre a hallgatók számára egy Moodle kurzus kerül létrehozásra (Szakdolgozat próbafeltöltés 2026/27/1 / Thesis test submission 2026/27/1 https://moodle.uni-corvinus.hu/course/view.php?id=221784 )
7.2. Végleges szakdolgozat-feltöltés a Neptun rendszerben: 
a. A hallgató a szakdolgozatát véglegesítésre a konzulens által meghatározott határidőig, de legkésőbb a szakdolgozat leadási határidőt megelőző 10 munkanappal köteles bemutatni a konzulensnek jóváhagyás céljából. 
b. A hallgató a Neptunban a Tanulmányok/Szakdolgozat menüpontban tudja a szakdolgozatát feltölteni.  
c. A témavezető/konzulens a Neptunban a hallgató által indított szakdolgozat-befogadási kérést a „Végleges szakdolgozatbeadás támogatás”mező„Támogatva” értékűre történő beállításával fogadhatja el.  
d. A „Támogatva” gomb megnyomása a konzulensi nyilatkozat a szakdolgozat leadhatóságáról. 
e. A hallgatónak a szakdolgozat feltöltésekor kell megadnia a szakdolgozat végleges címét, továbbá nyilatkoznia kell a generatív mesterséges intelligencia használatáról, valamint arról, hogy a leadott szakdolgozat a saját munkájának eredménye, és párhuzamos képzésen folytatott tanulmányok esetén arról is, hogy a szakdolgozatai közötti átfedés nem haladja meg a 10%-ot (jelen tájékoztató 8. pontja szerint). 
7.3. Ha a hallgató, volt hallgató korábban már leadta a szakdolgozatát, akkor a szakdolgozat bírálata két évig érvényes és nincs a hallgatónak ez ügyben teendője.
7.4. Azon hallgatói jogviszonnyal rendelkező hallgatók tölthetik fel a Neptunba a szakdolgozatukat
1. akik a Szakszeminárium 2. vagy ezzel egyenértékű tantárgyat a 2026/2027.  tanév őszi félévében felvették.
akik a Szakszeminárium 2. vagy ezzel egyenértékű tantárgyat már sikeresen teljesítették, de nem adták le szakdolgozatukat és nem szerezték meg a végbizonyítványt, valamint a „Kérelem szakdolgozat leadásra I.” kérelmet benyújtották és a kérelem jóváhagyásra került (a kérelmet a szakdolgozatleadás szerinti félévben a jelen rendelkezés 2. mellékletében meghatározott időpontig kell leadni, a kérelemről a szakfelelős dönt a konzulens véleményének meghallgatását követően, a kérelem beadásától számított tíz (10) munkanapon belül) 

7.5 Azok a hallgatói jogviszonnyal már nem rendelkező volt hallgatók tölthetik fel a Neptunba a szakdolgozatukat, akik a 2012/2013. tanévben vagy azt követően kezdték meg tanulmányaikat és: 
a. a szakdolgozatukat még nem adták le, a végbizonyítvány (abszolutórium) megszerzését követő két (2) naptári év még nem telt el, valamint a „Kérelem szakdolgozat leadásra II.” kérelmet benyújtották és a kérelem jóváhagyásra került (a szakfelelős, a konzulens véleményének meghallgatásával dönt a befejezett szakdolgozat kérvényleadás időpontjában bemutatott formában való benyújtásának engedélyezéséről, vagy a befejezett illetve korábban megkezdett szakdolgozat kiegészítésének, aktualizálásának, javításának elrendeléséről; avagy új szakdolgozat, új témában való elkészítésének megköveteléséről).
b. a szakdolgozatukat még nem adták le, a végbizonyítvány megszerzését követő két (2) naptári év már eltelt, de nem telt el öt (5) év, valamint „Kérelem szakdolgozat leadásra III.” kérelmet benyújtották és a kérelem jóváhagyásra került (a szakfelelős, a konzulens véleményének meghallgatásával dönt a befejezett, illetve korábban megkezdett szakdolgozat kiegészítésének, aktualizálásának, javításának elrendeléséről, vagy új szakdolgozat, új témában való elkészítésének megköveteléséről).
c. a szakdolgozatukat leadták, a bírálattól már eltelt két (2) év, de a végbizonyítvány megszerzését követő öt (5) naptári év még nem telt el, valamint a „Kérelem szakdolgozat leadásra III.” kérelmet benyújtották és a kérelmet a szakfelelős jóváhagyta (a szakfelelős, a konzulens véleményének meghallgatásával dönt a leadott szakdolgozat kiegészítésének, aktualizálásának, javításának elrendeléséről, vagy új szakdolgozat, új témában való elkészítésének megköveteléséről).
Azokban az esetekben, ahol a szakfelelős a befejezett, vagy korábban megkezdett szakdolgozat kiegészítését, aktualizálását, javítását, avagy új szakdolgozat új témában való elkészítését rendeli el, az intézetvezetővel egyeztetve dönt a korábbi konzulens megerősítéséről vagy új konzulens kijelöléséről, valamint kötelező szakdolgozati konzultáció előírásáról, illetve az új témáról is.
7.6 Tudományos Diákköri dolgozat szakdolgozatként való elfogadása  
Tudományos Diákköri dolgozat szakdolgozatként való elfogadását kezdeményezhetik azok a hallgatók, akik a 2025. májusi, vagy novemberi, illetve a 2026. májusi , vagy novemberi TDK-n vettek részt és a TVSZ 80.§ (7)- (11)  alapján jogosultak a kérelmet leadni. A kérelem neve:„ F301-SZD Kérelem a 2025, vagy 2026. évi TDK dolgozat befogadására szakdolgozatként a 2026/2027/1 félévi ZV-hoz.” 
Figyelem! A TVSZ szerint rendelkezni kell a már leadott szakdolgozatokról!!! „Amennyiben a szakdolgozat leadási határideje megelőzi a TDK időpontját, a szakdolgozat, diplomamunka benyújtásának és értékelésének eljárásrendjéről szóló oktatási rektorhelyettesi rendelkezés útmutatása szerint kell eljárni a már leadott szakdolgozatok vonatkozásában.” A kérelmet A szakdolgozat, diplomamunka benyújtásának és értékelésének eljárásrendjében meghatározott időpontig lehet benyújtani azzal, hogy a kérelmet a hallgató, amennyiben arra lehetőség van, a szakdolgozat leadását megelőzően nyújtja be, de amennyiben az OTDK-ra történő bemutatásra vonatkozó javaslat a szakdolgozat leadását követően jut a hallgató tudomására, a kérelem utóbb is benyújtható. A kérelem leadását pozitív elbírálás esetén úgy kell tekinteni, hogy a hallgató a kérelemben a korábban már benyújtott szakdolgozatának visszavonását is kérelmezi.

7.7 Sikertelen (elégtelen) szakdolgozat javítása és javított szakdolgozat leadása  
A sikertelen (elégtelen) szakdolgozat javítását a hallgató kétszer kísérelheti meg a TVSZ 84. § (12)–(14) bekezdés szerinti határidőkön belül. Sikertelen szakdolgozat javítását és a javított szakdolgozat leadását az „F102-SZD Kérelem sikertelen szakdolgozat javítására és szakdolgozat leadásra” kérvény kitöltésével lehet kezdeményezni. 
7.8 Határidőn túli szakdolgozat, vagy tanári portfólió leadás: 
A  határidős táblázatában meghatározott leadási határidőt követő három (3) napon belül a hallgató/volt hallgató kérelem nélkül, díjmentesen leadhatja szakdolgozatát és tanári portfólióját. A TVSZ 93.§-94.§ szakaszában meghatározottak alapján nem nyújtható be méltányossági kérelem a három (3) napon túli késedelmes szakdolgozat leadásra.
8.  Nyilatkozatok
8.1. Nyilatkozat saját munkáról (Neptunban kell elfogadni): Felelősségem teljes tudatában kijelentem, hogy a nevezett szakdolgozatban szereplő minden szövegrész, ábra és táblázat – az előírt szabályoknak megfelelően hivatkozott részek kivételével – eredeti és kizárólag a saját munkám eredménye, más dokumentumra vagy közreműködőre nem támaszkodik.
8.2. Nyilatkozat a generatív mesterséges intelligencia használatáról
       A generatív mesterséges intelligencia rendszerek oktatási területen történő felhasználásáról szóló 6/2025. sz. Oktatási Rektorhelyettesi Rendelkezésben foglaltak szerint, amennyiben a hallgató a szakdolgozatában felhasználja a generatív mesterséges intelligenciarendszer által előállított tartalmat, vagy abból ötletet kölcsönöz, erről írásbeli nyilatkozatot tesz, az adott szakra vonatkozó szakdolgozati útmutatóban előírtaknak megfelelően. A nyilatkozathoz minták megtalálhatók a Neptun belépő oldalán, a letölthető dokumentumok között, illetve a honlapon Hallgatóknak - Hallgatói tanulmányi ügyek - Szakdolgozat felületen, itt: 6-2025-orh-mi-rendelkezes-szakdolgozat-nyilatkozat-alairasnelkul-hu.docx
.
8.3. Nyilatkozat párhuzamos képzésben készült szakdolgozatról (Neptunban kell elfogadni): Felelősségem teljes tudatában kijelentem, hogy jelen szakdolgozatom és a párhuzamos képzésemen leadott szakdolgozatom közötti átfedés nem haladja meg a 10%-ot. Tudomásul veszem, hogy amennyiben a szakfelelősök (vagy az általuk megjelölt személyek) 10%-nál nagyobb egyezőséget állapítanak meg, a tanulmányi kötelezettségeimet nem teljesítettem, záróvizsgát nem tehetek.

9. Ellenőrzések a szakdolgozat-leadáshoz:
9.1. A Neptun-hozzáférés birtokában minden hallgatónak a tervezett leadás előtt legalább 10 munkanappal ellenőriznie kell, hogy hozzáfér-e a szakdolgozat leadásához szükséges menüponthoz és ott a témavezető oktatója helyesen szerepel-e, illetve aktív-e a Tanulmányok/Szakdolgozat/Szakdolgozat jelentkezés oldalon a „Szakdolgozat befogadási kérés” gomb. Amennyiben ezzel kapcsolatos problémája merül fel, a szakfelelős – illetve azokon a szakokon, ahol van specializáció, ott a specializációfelelős – szerinti intézeti titkárságot kell keresni.
9.2. Amennyiben a hallgatónak Cusman belépési problémája van, az IThelpdesk@uni-corvinus.hu címen jelentse be a Név és Neptun-kód megadásával.
9.3. Amennyiben a hallgatónak egyéb, szakdolgozattal (nem belépéssel) kapcsolatos Neptun szakdolgozati technikai problémája merül fel, például nem aktív a Tanulmányok/Szakdolgozat/Szakdolgozat jelentkezés oldalon a „Szakdolgozat befogadási kérés” gomb, az  Intézd Online felületen tud segítséget kérni. 
9.4. A hallgatónak a próbafeltöltés előtt ellenőriznie kell, hogy a Moodle-felületen megjelenik-e a próbafeltöltési kurzus. Amennyiben nem, ezt a moodlehelpdesk@uni-corvinus.hu címen jelentse be a Név és Neptun-kód megadásával.
9.5. Kérjük a hallgatókat, vegyék figyelembe, hogy a fenti elérhetőségeken elsősorban munkanapon, munkaidőben tudnak segíteni a kollégák.

10. Méltányossági kérelem (TVSZ 93.§-94.§)
10.1. Nem nyújtható be méltányossági kérelem késedelmes szakdolgozat leadásra.
1. 
Határidős táblázat előrehozott (decemberi), illetve januári záróvizsgához 

Felhívjuk a hallgatók szíves figyelmét, hogy a szakdolgozat-leadás három lépésből áll. A hallgatónak a „Szakdolgozat befogadási kérés" elindítására előrehozott (decemberi) záróvizsga esetén 2026.11.04. szerda 23:59-ig, januári záróvizsgához 2026.12.02. szerda 23:59-ig van lehetősége. Ezt követően 2026.11.05., illetve 12.03. csütörtök 23:59-ig az oktató/konzulens véleményezi a kérést. A hallgatónak a szakdolgozatot 2026.11.06., illetve 12.04 péntek 23:59-ig lehet feltölteni, késedelmes leadás 2026.11.09., illetve 12.07 hétfő 23:59-ig. Amennyiben addig az időpontig a hallgató nem kezdeményezi szakdolgozata feltöltését, azt csak a következő félévben tudja megtenni. 
	
	Tevékenység
	Hely
	Felelős
	Kezdés
	Befejezés

	1
	Előrehozott, decemberi ZV-hoz Moodle-jogosultság ellenőrzése, Moodle próbafeltöltéshez a kurzus láthatóságának ellenőrzése.
	Moodle
	hallgató
	2026.10.05
	2026.10.18

	2
	Előrehozott, decemberi ZV-hoz Neptun-jogosultság ellenőrzése, Neptun webes felületen szakdolgozati sor láthatóságának, Neptun szakdolgozati sor adatainak, kiemelten a konzulens nevének ellenőrzése.
	Neptun
	hallgató
	2026.10.05
	2026.10.20

	3
	Előrehozott, decemberi ZV-hoz szakdolgozat próbafeltöltés a Moodle-ba 
https://moodle.uni-corvinus.hu/course/view.php?id=221784
	Moodle
	hallgató
	2026.10.05
	2026.11.06

	4
	Előrehozott, decemberi ZV-hoz a hallgató a szakdolgozatát véglegesítésre a konzulens által meghatározott határidőig, de legkésőbb a leadási határidőt megelőző tíz (10) munkanappal köteles bemutatni a konzulensnek jóváhagyás céljából.
	Neptun
	hallgató
	2026.10.09
	2026.10.22

	5
	 Előrehozott, decemberi ZV-hoz."Szakdolgozat befogadási kérés" elindítása a Neptunban a hallgató által. 
	Neptun
	hallgató
	2026.10.26
	2026.11.04

	6
	 Előrehozott, decemberi ZV-hoz "Szakdolgozat befogadási kérés" elfogadása az oktató/konzulens által a Neptunban. Az oktató/konzulens jóváhagyja a szakdolgozat-feltöltést. A szakdolgozat-befogadás a "Támogatva” beállítással történik, ez egyben az oktatói nyilatkozat a szakdolgozat leadhatóságáról.
	Neptun
	konzulens
	2026.10.26
	2026.11.05

	7
	Előrehozott, decemberi ZV-hoz szakdolgozat-leadás, feltöltés, nyilatkozatok (párhuzamos képzésről, szakdolgozat nyilvánosságáról).
	Neptun
	hallgató
	2026.10.26
	2026.11.06

	8
	Előrehozott, decemberi ZV-hoz szakdolgozat késedelmes leadása.
	Neptun
	hallgató
	2026.11.07
	2026.11.09

	9
	Januári ZV-hoz Moodle-jogosultság ellenőrzése, Moodle próbafeltöltéshez a kurzus láthatóságának ellenőrzése.
	Moodle
	hallgató
	2026.10.05
	2026.11.20

	10
	Januári ZV-hoz Neptun-jogosultság ellenőrzése, Neptun webes felületen szakdolgozati sor láthatóságának, Neptun szakdolgozati sor adatainak, kiemelten a konzulens nevének ellenőrzése.
	Neptun
	hallgató
	2026.10.05
	2026.11.19

	11
	Januári ZV-hoz Szakdolgozat próbafeltöltés a Moodle-ba.
https://moodle.uni-corvinus.hu/course/view.php?id=221784
	Moodle
	hallgató
	2026.10.05
	2026.12.04

	12
	Januári ZV-hoz a hallgató a szakdolgozatát véglegesítésre a konzulens által meghatározott határidőig, de legkésőbb a leadási határidőt megelőző tíz (10) munkanappal köteles bemutatni a konzulensnek jóváhagyás céljából.
	Neptun
	hallgató
	2026.10.09
	2026.11.20

	13
	 Januári ZV-hoz "Szakdolgozat befogadási kérés" elindítása a Neptunban a hallgató által.
	Neptun
	hallgató
	2026.11.23
	2026.12.02

	14
	 Januári ZV-hoz "Szakdolgozat befogadási kérés" elfogadása az oktató/konzulens által a Neptunban. Az oktató/konzulens jóváhagyja a szakdolgozat-feltöltést. A szakdolgozat-befogadás "Támogatva” beállítással történik, ez egyben az oktatói nyilatkozat a szakdolgozat leadhatóságáról.
	Neptun
	konzulens
	2026.11.23
	2026.12.03

	15
	Januári ZV-hoz szakdolgozat-leadás. A szakdolgozat leadásának határideje a szorgalmi időszak tizenkettedik (12.) oktatási hetének utolsó napja. Szakdolgozat feltöltése, nyilatkozatok (párhuzamos képzésről, szakdolgozat nyilvánosságáról).
	Neptun
	hallgató
	2026.11.23
	2026.12.04

	16
	Januári ZV-hoz szakdolgozat késedelmes leadása.
	Neptun
	hallgató
	2026.12.05
	2026.12.07

	17
	Tanári portfólió leadásához a "Szakdolgozat befogadási kérés" elindítása a Neptunban a hallgató által.
	Neptun
	hallgató
	2026.11.27
	2026.12.04

	18
	Tanári portfólió leadásához a "Szakdolgozat befogadási kérés" elfogadása az oktató által a Neptunban.
	Neptun
	konzulens
	2026.11.27
	2026.12.04

	19
	Tanári portfólió leadása (leadási határidő a szorgalmi időszak utolsó hetének első munkanapja).
	Neptun
	hallgató
	2026.11.27
	2026.12.07


2. Szakdolgozat-leadáshoz kapcsolódó kérvények
	ssz.
	Kérelem neve
	Kinek látható?
	Leadható
	Díj

	1
	F101-SZD Kérelem a szakdolgozati téma vagy konzulens, vagy téma és konzulens megváltoztatására I.
	Hallgatói jogviszony alatt (minden olyan hallgató, akinek az adott képzésen van szakdolgozati sora és a leadás dátuma üres.)
	2026.08.31 10:00 -2026.09.18 12:00
	díjköteles

	2
	F102-SZD Kérelem sikertelen szakdolgozat javításra és szakdolgozat leadásra 
	Sikertelen szakdolgozat: leadott és elégtelenre minősített (nem védhető) 
	2026.08.31 10:00 -2026.09.06 12:00
	díjköteles

	3
	F103-SZD Kérelem szakdolgozat leadásra I. Hallgatói jogviszony alatt.
	Hallgatói jogviszony alatt, aktív SZD sora van de SZD leadás időpontja üres
	2026.08.31 10:00 -2026.09.20 12:00
	díjmentes

	4
	F104-SZD Kérelem szakdolgozat nyilvánosság korlátozására
	Szakirányú továbbképzések, executive képzések és részidős, valamint tanári képzések
	2026.08.31 10:00 -2026.11.23 12:00
	díjmentes

	5
	F201-SZD Kérelem a szakdolgozati téma vagy konzulens, vagy téma és konzulens megváltoztatására II.
	Hallgatói jogviszony megszűnése után (abszolvált). (Minden olyan volt hallgató, akinek az adott képzésen van szakdolgozati sora és a leadás dátuma üres.)
	2026.08.31 10:00 -2026.09.18 12:00
	díjköteles

	6
	F203-SZD Kérelem szakdolgozat leadásra II. Hallgatói jogviszony után 2 éven belül.
	Hallgatói jogviszony megszűnése után (abszolvált), a végbizonyítvány kiállítástól még nem telt el két év. 
	2026.08.31 10:00 -2026.09.20 12:00
	díjköteles

	7
	F204-SZD Kérelem szakdolgozat leadásra III. Hallgatói jogviszony után 2 éven túl.
	Hallgatói jogviszony megszűnése után (abszolvált), de a VB kiállítástól már eltelt a két év, de még nem telt el öt év.
	2026.08.31 10:00 -2026.09.20 12:00
	díjköteles

	8
	F301- Kérelem 2025, vagy 2026. évi TDK dolgozat befogadására szakdolgozatként a 2026/27/1 félévi ZV-hoz.
	2025. májusban/novemberben, 2026. májusban/novemberben OTDK-ra jutott hallgatók (egyéncsoport)
	2026.08.31 10:00 -2026.09.06 12:00
	díjmentes

	9
	M101-Dékáni méltányossági kérelem TVSZ ügyben 
	Hallgatói jogviszony alatt
	folyamatos
	díjköteles

	10
	M104-Dékáni méltányossági kérelem lezárt jogviszonnyal rendelkező hallgatóknak
	Hallgatói jogviszony megszűnése után
	folyamatos
	díjköteles



Budapest, 2026. szeptember 2.

							Programmenedzsment

